*Հավելված*

*ՀՀ հաշվեքննիչ պալատի*

*2022 թվականի ապրիլի 22-ի թիվ 103-Լ որոշման*



ՀՀ ՀԱՇՎԵՔՆՆԻՉ ՊԱԼԱՏ

ՈՒՂԵՑՈՒՅՑ

**ՀՀ ՖԻՆԱՆՍՆԵՐԻ ՆԱԽԱՐԱՐՈՒԹՅԱՆ ԳԱՆՁԱՊԵՏԱԿԱՆ ՎՃԱՐԱՀԱՇՎԱՐԿԱՅԻՆ ԷԼԵԿՏՐՈՆԱՅԻՆ (LSFINANCE) ՀԱՄԱԿԱՐԳԻՑ ՀԱՇՎԵՔՆՆՈՒԹՅԱՆ ՆՊԱՏԱԿՈՎ ԱՆՀՐԱԺԵՇՏ ՏԵՂԵԿԱՏՎՈՒԹՅՈՒՆԻՑ ՕԳՏՎԵԼՈՒ**

2022թ.

# **Նկարագրություն**

Գանձապետական վճարահաշվարկային էլեկտրոնային (LSFINANCE) hամակարգը (այսուհետ` Համակարգ) ներառում է ՀՀ պետական բյուջեի, ՀՀ համայնքների բյուջեների, արտաբյուջետային (դեպոզիտային), վարկային/դրամաշնորհային և ՊՈԱԿ-ների միջոցների բոլոր ելքերը, մուտքերը, վերաձևակերպումները և վերադարձները: Հաշվետվությունները ձևավորվում են համակարգում առկա գործարքների հիման վրա:

Համակարգը հնարավորություն է տալիս հաշվետվություններ ստանալ ցանկացած օրվա դրությամբ, (բացառությամբ ընթացիկ օրվա, կամ ընթացիկ օրվա դրությամբ հաշվետվությունը ձևավորել գանձապետական գործառնական օրվա ավարտից հետո, հնարավոր շեղումներից խուսափելու նպատակով):

Հաշվետվությունների վրա կիրառվող բազմաթիվ ֆիլտրերը` ամսաթիվ, հաշվեկշռային հաշիվներ, գերատեսչություններ, բյուջետային դասակարգումներ, գործընկերոջ հաշիվներ, հարկ վճարողի հաշվառման համարանիշ և այլն, հնարավորություն են տալիս ստանալ մանրամասն տեղեկատվություն:

# **Հաշվեքննիչ պալատի կողմից առավել հաճախ օգտագործվող հաշվետվությունների ցանկ**

|  |  |  |
| --- | --- | --- |
| Հաշվետվության անվանում | Հաշվետվության բաժին | Հաշվետվության հերթական համար |
| Բյուջետային ծախսերի կատարման մասին | Հաշվետվություններ Quick Report | A-2257 |
| Հաշիվների ցանկ և շրջանառություն | Հաշվետվություններ Quick Report | A-0504 |
| Հաշիվների ելքերի և մուտքերի վերաբերյալ | Հաշվետվություններ Formula one | C-1218 |
| Պայմանագրերի ցուցակ | Հաշվետվություններ Formula one | C-2000 |
| Եկամուտների մասին | Հաշվետվություններ Quick Report | A-2261 |
| Համայնքի բյուջեի կաատարման մասին | Հաշվետվություններ Formula one | C-5235 |
| Երևանի քաղաքապետարանի բյուջեի կատարման մասին | Հաշվետվություններ Formula one | C-6236 |

# **ՈՒՂԵՑՈՒՅՑ**

# Քայլ 1

Մուտք գործել Համակարգ ներմուծելով օգտվողի անունը և ծածկագիրը:

# Քայլ 2

Համակարգի գլխավոր պատուհանի վերևի տողից ակտիվացնել «Տեղեկատու» պատուհանը, որի ստորին հատվածում տեղակայված է հաշվետվությունների երկու բաժինները (հաշվետվություններ Quick Report և հաշվետվություններ Formula one):

# Քայլ 3

Ըստ ներկայացված ցանկի ընտրել հաշվետվության բաժինը, ցանկից ընտրել հաշվետվության հերթական համարը:

# Քայլ 4

Ընտրված հաշվետվության ակտիվացնելուց հետո լրացնել բացված պատուհանի աջ մասում պահանջվող տվյալները.

**Հաշվետվություն A-2257**

Հաշվետվությունը հնարավորություն է տալիս ցանկացած օրվա դրությամբ ստանալ պետական բյուջեի ծախսերի վերաբերյալ տեղեկատվություն, մասնավորապես հաստատված պլան, ճշտված պլան և ֆինանսավորում:

Հաշվետվություն հնարավոր է արտահանել ըստ բյուջետային ծախսերի ծրագրային դասակարգման առանձին ծրագրերի և միջոցառումների, գերատեսչական դասակարգման առանձին մարմինների, գործառական և տնտեսագիտական դասակարգման առանձին տարրերի: Դասակարգման ընտրությունը և դասավորվածության հերթականությունը կատարվում է հաշվետվության աջ մասում տեղակայված «Դաշտեր» պատուհանի LDAGSCPMKR տառերի ընտրության և դասավորվածության միջոցով: Ստորև ներկայացված է տառերի համապատասխան բացատրությունները:

|  |
| --- |
| L -Պատասխանատու գերատեսչություն  D - ԾԲ ծրագիր |
| A – Միջոցառում  G – Բաժին  S – Խումբ  C – Դաս  P – Ծրագիր  M – Ծրագրերը իրականացնող գերատեսչություն  K – Հաշվեհամար  R – Հոդված  Օրինակ. Տնտեսագիտական դասակարգմամբ, որևէ գերատեսչության հաշվետվություն ստանալու համար անհրաժեշտ է ջնջել բոլոր տառերը, թողնելով միայն MR տառը:  Պարտադիր լրացման դաշտեր.   * Նշել անհրաժեշտ ժամանակահատվածը (տարեսկիզբ նշել հունվարի 2-ից) * «Պլան» դաշտում նշել Y տառը տարեկան կամ Q տառը եռամսյակային հաշվետվություն ստանալու համար:   Հաշվետվությունը ստանալու համար սեղմել ընթացիկ պատուհանի վերևի հատվածում տեղակայված «Print preview» կոճակը, այնուհետև «Save» կոճակի միջոցով հիշել հաշվետվությունը:  **Հաշվետվություն A-0504**  Հաշվետվության միջոցով հնարավոր է ստանալ տարբեր հաշվեկշռային հաշիվների ցանկերը, ինչպես նաև նշված ժամանակահատվածի համար հաշիվների սկզբնական մնացորդները, դեբետ, կրեդիտ շրջանառությունները և վերջնական մնացորդը:  Պարտադիր լրացման դաշտեր.   * Հաշվեկշռային հաշիվ * Ժամանակահատված * «Հաշիվներ» դաշտում ընտրել անհրաժեշտ հաշիվները (Նշված ժամանակահատվածում ոչ զրոյական շրջանառություն, զրոյական շրջանառություն, բացված, փակված և այլն) * Նախարարություն   Հաշվետվությունը ստանալու համար սեղմել ընթացիկ պատուհանի վերևի հատվածում տեղակայված «Print preview» կոճակը, այնուհետև «Save» կոճակի միջոցով հիշել հաշվետվությունը:  **Հաշվետվություն C-1218**  Հաշվետվությունը հնարավորություն է տալիս ըստ առանձին հաշիվների ստանալ նշված ժամանակահատվածի համար սկզբնական մնացորդը, հաշվի ելքերը և մուտքերը ըստ օրերի, վերջնական մնացորդը, գործընկերոջ հաշիվը, հաշվի անվանումը, ՀՎՀՀ-ն, գործարքի նպատակը, ծախսային հաշիվների դեպքում նաև տնտեսագիտական հոդվածը:  Պարտադիր լրացման դաշտեր.   * Ժամանակահատված * Հաշվեհամար (ընտրել A-0504 հաշետվությամբ ստացված հաշիվների ցանկից)   Հաշվետվությունը ստանալու համար սեղմել լրացման դաշտերի վերևի տողում տեղակայված «ts1» կոճակը, այնուհետև Համակարգի հիմնական պատուհանի վերևի տողում տեղակայված «Արտահանել» կոճակը և հիշել հաշվետվությունը:  **Հաշվետվություն C-2000**  Հաշվետվությունը հնարավորություն է տալիս ստանալ կնքված պայմանագրերի ցանկը (վճարողի հաշիվ, բաժին, խումբ, դաս, ծրագիր, հոդված, հոդվածի անվանում, նախարարութուն, պայմանագրի` համար, հիմնական համար, կոդ, սկիզբ, ավարտ, գումար, կանխավճարի չափ, վճարված գումար, մնացորդ, գնման ձև, գործընկերոջ` հաշվեհամար, անվանում, ՀՎՀՀ):  Պարտադիր լրացման դաշտեր.   * Ամսաթիվ * Գումարը (սկսած-մինչև) * Հաշվեկշռային հաշիվ * Նախարարության կոդ * Մյուս դաշտերը լրացնել ըստ անհրաժեշտության (օրինակ. Եթե անհրաժեշտ է ստանալ որևէ տնտեսագիտական հոդվածով իրականացվող ծախսերի շրջանակում կնքված պայմանագրերի ցանկը, ապա «Հոդված» դաշտում անհրաշետ է նշել տվյալ հոդվածի կոդը)   Հաշվետվությունը ստանալու համար սեղմել լրացման դաշտերի վերևի տողում տեղակայված «ts1» կոճակը, այնուհետև Համակարգի հիմնական պատուհանի վերևի տողում տեղակայված «Արտահանել» կոճակը և հիշել հաշվետվությունը:  **Հաշվետվություն A-2261**  Հաշվետվությունը հնարավորություն է տալիս ցանկացած օրվա դրությամբ ստանալ պետական բյուջեի եկամուտների վերաբերյալ տեղեկատվություն, մասնավորապես հատատված պլան, ճշտված պլան և փաստ:  Հաշվետվությունը հնարավոր է արտահանել ըստ բյուջետային եկամուտների դասակարգման առանձին խմբերի, ենթախմբերի և գերատեսչական դասակարգման առանձին մարմինների: Դասակարգման ընտրությունը և դասավորվածության հերթականությունը կատարվում է հաշվետվության աջ մասում տեղակայված «Դաշտեր» պատուհանի GSMKH տառերի ընտրության և դասավորվածության միջոցով: Ստորև ներկայացված է տառերի համապատասխան բացատրությունները.  G – խումբ  S – ենթախումբ  M – Գերատեսչություն  K – Եկամտային հաշիվ  H - ՀՎՀՀ  Պարտադիր լրացման դաշտեր.   * Ժամանակահատված   Հաշվետվությունը ստանալու համար սեղմել ընթացիկ պատուհանի վերևի հատվածում տեղակայված «Print preview» կոճակը, այնուհետև «Save» կոճակի միջոցով հիշել հաշվետվությունը:  **Հաշվետվություն C-5235, C-6236**  Հաշվետվությունը հնարավորություն է տալիս ցանկացած օրվա դրությամբ ստանալ համայնքների բյուջեների եկամուտների կատարման վերաբերյալ, ծախսերի (գործառական և տնտեսագիտական դասակարգմամբ) կատարման վերաբերյալ և հավելուրդի կամ պակասուրդի (դեֆիցիտի) կատարման վերաբերյալ տեղեկատվություն:  Պարտադիր լրացման դաշտեր.   * Ժամանակահատված * Համայնքի կոդ   Հաշվետվությունը ստանալու համար սեղմել լրացման դաշտերի վերևի տողում տեղակայված «ts1» կոճակը, այնուհետև Համակարգի հիմնական պատուհանի վերևի տողում տեղակայված «Արտահանել» կոճակը և հիշել հաշվետվությունը: |